
STA a pone A.RA. NV 
plat awe mainta 



Manera por a premira, e 
sindicato cu ta representa 
e trahadornan cu ta labora 
riba tereno di haf di A.P.A. 
NV, a pone e lugar plat, 
debi na falta di comunica- 
cion entre e dos partidonan 
aki, ya ta pa basta dia. 

Manera ya caba e sindi- 
cati, STA, a bin ta vocifera 
cu nan no ta hayando oido 
serca gerencia di A.P.A. NV 
y cu entre otro e miembro- 
nan ta masha preocupa pa 
e situacion di pensioen y 
tambe e mudamento di e 
Containerhaven di Playa 
pa Barcadera, cu lo mester 
bai tuma lugar proximam- 
ente. Segun e sindicato no 
mucho informacion a ser 
suministra na e miembro- 


nan di kiko ta e plan y e 
maneho nobo cu lo bai tin 
na Barcadera y kiko tur ta 
encera, pa loke ta trata e 
status nobo na Barcadera. 
E miembronan ta di opinion 
cu nan a ser laga den bashi 
pa loke ta trata e informa- 
cionan alrespecto di henter 
e asunto di e mudamento 
aki y cu nan ta sinti nan 
insigur pa cu e situacion 
aki y kier haya oido mas 
pronto,prome cu e muda¬ 
mento di e ContainerHaven 
bai di Playa pa Barcadera. 

E otro asunto ta encera 
e situacion di pensioen cu 
ta ser maneha pa APFA, 
e fondo cu ta maneha e 
pensioen aki y cu manera 
ta bon conoci, cu esaki a 


hiba slanan formal dne e 
mundo financiero mun- 
dial na unda nan tambe a 
perde inversionnan cuan- 
tioso riba e bolsa inteerna- 
cional y cu esaki lo por tin 
consecuencianan menos 
agradebel pa esnan cu tin 
nan placa, inverti den esaki 
serca APFA y a wo r nan kier 
aclaracion y cambionan na 
esaki, cu lo garantisa nan 
inversion pa nan pensioen 
pa futuro. 

Awe mainta tempran, 
Cuerpo Policoal di Aruba, 
a mobilisa su agentenan 
na A.PA. NV, pa sigura or- 
den y trankilidad. E traha¬ 
dornan den welga a blokea 
entrada di haf, pa evita en- 


trada y salida di vehiculo- 
nan na haf. 

Presente na e inicio di e 
welga aki tempran, tabata e 
lider sindical di STA, Diego 


de Cuba, kende na e sitio 
a reuni cu su miembronan, 
pa suministra e plan di e 
welga y kiko lo ta e proximo 
pasonan durante dia. 

Den Parke Arikok 

Premier [man a celebra 
4 dl lull cu imritadonan 



Dia di Independencia 
Mericano a wordo celebra 
na varios luga na Aruba. 
Asina tambe den Parke 
Arikok na unda Prome Min¬ 
ister di Aruba y senora a 
tene un recepcion informal 
cu un BBQ pa invitadonan 
di descendencia Mericano 
y tambe pa esnan cu ta 
traha den FOL y den de- 
partamento di Inmigracion 
y Aduana Mericano aki na 
Aruba. Consul General 
Mericano sra. Valerie Belon 
tabata e invitado special, 
kende a bin di Corsou pa 
celebra hunto cu Aruba e di 
236 celebracion di e asina 
yama “Fourth of July” con- 
memorando cu dia 4 di juli 
1776 a firma e Declaration 
of Independence. Un dia 
prome sra.Belon a celebra 
e dia aki caba na Corsou 
y mahan e ta celebr’e na 
Sint Maarten. Un celebra¬ 
cion riba tres isla durante 
tres dia sigui. E ambiente 
tabata bon y relaha. 

Prome Minister Eman 
a duna un discurso cor- 
tico pa conmemora e dia 
special aki. Despues di su 


discurso el a had desvelo 
di un pintura pa mustra es¬ 
nan presente con e actual 
JF Kennedy School yama 
na e Presidente Mericano 
John F. Kennedy ta bay 
keda ora cu e wordo res- 
taura. Un edificio historico 
cu no mag bay perdi, pa- 
sobra e ta e recuerdo di 
un gran persona cu un 
nificacion grandi pa nos. 
Luciano Milliard a papia 
di e historia Mericano te 
e dia di awe, recordando 
e lucha di e Mericanonan 
pa nan independencia di 
e Inglesnan, di e historia 
menos bunita di sclavitud 
na unda ‘north y south’ a 
bringa otro, e guera con¬ 
tra terorismo cu a mustra 
su cara mahos cu e atake 
dia 11 di September 2001. 
Momentonan den historia 
pa para keto y bisa nunca 
mas. Na final sra. Belon a 
lesa un bunita mensahe di 
President Obama. 

Den oranan di anochi 
por a mira fuego artificial 
den e shelo cla di Aruba. 
Un bon final di un celebra¬ 
cion special. 


APFA - DEIIBERACION 
CU G0BIERN0 BEN EASE FINAL 


Cu introduccion di NPR 2011, 
gobierno a para garantia pa 
suplementa e deficit ocasiona 
door di e areglo di pensioen 
PVL. APFA ta enfatisa cu e ex¬ 
istence di e deficit y e garantia 
pa cubri esaki door di gobierno, 
no ta punto di discusion den e 
deliberacionnan cu ta tumando 
lugar cu gobierno. E delibera¬ 
cionnan ta trata e forma con lo 
cubri e deficit y e periodo den 
cual esaki lo mester tuma lugar. 
Tambe ta punto di discusion 
e formalisacion di e palabra- 
cionnan. Na final mester stipula 
locual a wordo palabra den un 
acuerdo di ehecucion. Esaki lo 


forma e base pa e plan di recu- 
peracion final, den cual APFA ta 
stipula su maneho pa yega na e 
recuperacion rekeri. 

Ta mas cu claro cu e trayecto- 
ria pa yega na stipulacion y ehe¬ 
cucion di un plan di recuperacion 
adecua, ta tuma su tempo mirando 
e embergadura di e interesnan en- 
volvi y e complexidad di e materia. 
Pa yega na un acuerdo di ehecu¬ 
cion adecua y solido mester tene 
debido cuenta di un banda cu e 
interesnan envolvi, y di otro ban¬ 
da e consecuencianan financiero 
pa pais Aruba. APFA ya pa algun 
tempo ta den deliberacion cu go¬ 
bierno pa yega na un acuerdo di 


ehecucion den cual ta elabora riba 
e ehecucion di e garantianan acor- 
da y e impacto cu esaki lo tin riba e 
recuperacion premira. 

E sindicatonan representa den e 
fondo ta wordo teni na altura regu- 
larmente mediante di sesionnan 
informativo, di e status di e deliber¬ 
acionnan cu gobierno. Ultimo esa¬ 
ki a tuma lugar dia 21 di juni 2012. 
Den e reunion aki e sindicatonan e 
wordo poni na altura di e puntonan 
principal di discusion entreAPFAy 
gobierno y tambe a contesta pre- 
guntanan cu a surgi. 

APFA lo continua cu su sesion¬ 
nan di informacion cu e sindica¬ 
tonan riba e desaroyo di e delib¬ 


eracionnan, e status di e plan di 
recuperacion y tambe e recupera¬ 
cion realisa door di e fondo. Den 
transcurso di e aha aki APFA lo 
tene un reunion general cu su par- 
ticipantenan pa duna nan informa¬ 
cion den forma directo di diferente 
aspecto di su maneho empresari- 
al. Ta e intencion cu e sesionnan 
general informativo aki lo tuma 
lugar anualmente. Ta existi tur in- 
dicacion cu e deliberacionnan lo 
termina den corto tempo y cu pues 
lo por duna informacion mas de- 
taya tocante e contenido di e plan 
di ehecucion y e status di e plan di 
recuperacion unabes cu esakinan 
ta finalisa. 

e ana aki, paser exacto na luna di okto- 
ber, na unda tin dos candidato fuerte cu 
ta competei, cu ta e propio presidente 
Chavez Frias y su opositor, un hoben pro- 
fesional cu ta acaparaando hopi atencion 
den henter e pais aki, na unda cu e bai 
y cu ta rival hopi fuerte mes pa e actual 
presidente Chaves Frias. 


Na e ocasion di ponemento di krans aki 
tambe a hasi acto di presencia, miembro- 
nan di nos Parlamento di Aruba y director 
di departamento di Asuntonan Estranhero, 
Andy Lee. 


Republica Bolivariana di Venezuela 
awe ta celebra su di 201 aniversario di in¬ 
dependence di Venezuela. 

Awe mainta a tuma lugar na e Plaza Si¬ 
mon Bolivar ponemento di krans door di 
dignatarionan di nos Gobierno y di Consul 
General di Venezuela y otro instancianan 
den nos comunidad, kende nan a bai rindi 
nan homenaje y honor na e celebracion di 
awe di e pais Venezolano. 

E celebracion aki ta sosode na mo¬ 
menta cu e pais bisina, venezolano ta 
den pleno campana electoral pa eligi nan 
proximo presidente venezolano na final di 

Recientemente Minister di Turismo, 
Transporte y Labor, Otmar Oduber a 
reuni cu president di Sindicato di Tra- 
hadornan Arubano (STA) riba e situa- 
cion di taxistanan na Aruba. 

Den un entrevista, Diego de Cuba, 
presidente di STA a indica cu e re¬ 
union tabata uno fructifero unda cu a 
dialoga riba e protocol di taxistanan cu 
a wordo firma na ana 2011. 

Awe anochi, STA lo reuni cu mas cu 
225 taxista pa yega na un acuerdo riba 
cua pocision lo wordo tuma entre STA 
y taxistanan, mirando e problematica 


di aeropuerto unda cu taxistanan no ta 
bay di acuerdo pa paga un suma an¬ 
nual pa eherce nan servicionan den e 
area aki. STA ta nobo den e area di tax¬ 
istanan, pero Diego a indica cu nan ta 
cla pa yuda ambos taxista y Gobierno 
Diego de Cuba, lider syndical di STA, 
a bisa cu e reunion a bay den un bon 
ambiente unda cu Minister Oduber a 
duna splicacion amplio riba puntonan 
importante den e protocol y cu e ta 
sigur cu dor di “bruha awa den bina” 
lo por yega na un acuerdo entre ambos 
partido. 


WEB mester splica 
e calculation 
di prijs di awa 


“ Gerencia di WEB NV, lo mester 
ta mas transparente den e forma di 
splica na comunidad, con pa cal- 
cula prijs di awa y coriente,’’segun 
Andin Bikker. 

“ Ta menciona cu a rebaha prijs 
di awa, pero no ta splica e comuni¬ 
dad con esaki ta ser hasi y ta keda 
cuestionabel, e hecho di con no ta 
papia cu ta baha coriente tambe,” 
Andin Bikker a trece dilanti. 

Semper e reducion ta bon bini, 
segun e lider di Democracia Real 
ta indica, pero na mes momento, 
mester ta hopi cla cu e consumi- 
dor, cu pakiko e reducion aki ta 
vigente. 

Fracion di Democracia Real den 
Parlamento ta kere cu e reducion 
aki a bira vigente, debi na e inver- 


sionnan hasi na e planta di WEB 
NV, na 2006, debi na e sistema 
di motornan recip y e sea water 
reverse osmosis, cu ta e sistema 
moderno pa produci awa potable. 
Ta usa menos fuel oil den e siste¬ 
ma nobo aki y cu ta pone cu e prijs 
di awa potabel, tambe ta baha. 

“ Te awe WEB NV, no por duna 
un splicacion completo y coherente 
di con ta hasi e calculacionnan aki 
y cu mester tin un structura, con 
ta calcula e prijsnan di awa y cori¬ 
ente y mas ainda, PDR, ainda ta 
wardando riba e documentonan 
cu WEB NV, lo mester suministra 
na PDR, pa hasi un evaluacion 
completo di henter e asunto aki,: 
segun Andin Bikker. 


Parlamento Hubenil 
cu cuater dia di 
curso pa hobennan 

E aha aki atrobe, nos Parla- merdia te 1:30. 
mento Hubenil, lotene cuater dia E participacion na e cuater 
di cursonan special pa hobennan dia di cursonan aki ta gratis, pero 
entre 14 pa 23 aha di edad. mester registra na tempo e si- 

Durante e cuater dia di curso- man aki, na telefon; 588-6860 of 
nan aki, cu lo inicia otro siman 583-3856. Por bai tambe riba e 
diamars, diez di juli, na unda e pagina di FaceBookdi Youth par- 
hobennan aki ta haya e opor- liament Aruba of e website, www. 
tunidad pa preparanan mes pa parlamentohubenil . com 
debati y papia riba un nivel halto 

den publico. E organisacion aki E curso nan aki ta masha im- 
ta bao lideraszgo di e presidente portante pa nos hoben nan, cu lo 
di Parlamento Hubenil, Leanne haya e oportunidad, pa prepara 
Geerman. nan mes den un ambiente sigur, 

Riba e cuater dianan aki di 10 cu lo duna nan hopi beneficio 
di juli pa 14 di juli, e cursonan aki den nan futuro carera profesion- 
lo ser duna den aula, na Univer- al y nan participacion como adul- 
sidad di Aruba na Playa. E curso tonan bon prepara pa retonan 
nan tur lo inicia di mainta 8:30 pa den futuro den nos comunidad. 

Famia di 2 colambiane mata na Aruba, 
ta cuestiona Gabinete Eman 



A transcuri mas di cuater luna 
caba di e incidente tragico cu a 
sosode riba tereno di Renaissance 
Market{lace riba 22 di februari, 
parti mainta, na unda dos colom- 
biano a sertira mata pa polisnan di 
nos Cuerpo Policial 
Den un carta dirigi na medionan 


di comunicacion social, yiu homber 
di un di nan, Angelo Peralta Osor- 
no ta cuestiona e maneho di Gabi¬ 
nete Eman den henter e asunto 
aki y cu segun nan famia lo mester 
a aclarea henter e caso den nan 
concepto di fusilamento di nan 
famia, riba e dia aki. 


Entre otro e carta ta describi 
loke Nacionan Uni ta prescribi den 
e caso aki y kiko lo mester tuma 
lugar. Entre otro ta ser bisa cu den 
e resolucion 34/169 di Nacionnan 
Uni cu a keda decreta den e asam- 
blea general di Nacion nan Uni, ta 
indica cu segun articulo.2 cu e fun- 


cionarionan policial mester cumpli 
cu nan trabao di respeta y proteha 
e dignidad humano, bao cualkier 
circumstancia y cu segun articulo 
3 e funcionario policialnan aki por 
hasi uso exceso di di forsa, sola- 
mente na momento cu e situacion 
ta indica tal. Articulo 5 ta referi na 
prohibicion pa inflihi, instiga of tol- 
era actonan di tortura y pena hu¬ 
mano. 

Segun e famia di e dos colom- 
bianonan aki, cu nan tabata vic- 
tima di e forsa publico Arubano, 
referiendo na nos Cuerpo Policial 
cu lo a hasi tal. E Cuerpo Policial 
Arubano ta ser tilda pa e dos fami- 
anan di e victimanan aki di a inflihi 
dolor, tortura y di fusilamento pre- 
medita den e caso aki, na unda e 
dos colombianonan indefenso den 
nan concepto a ser mata. 

Angelo Peralta-Osorno, ta finali- 
sa cu eta sigur cu e berdad y hus- 
ticia lo vence den e casonan aki.. 


Ex-Parlamentario di P.V.V. na Hulanda 

haya mono den mondl 



Polisnan na Utrecht, Hulanda, 
ayera a descubri curpa sin bida tira 
den mondi di un hende homber. Na 
momento cu a bai over pa identi- 
fica e curpa, a bin descubri cu ta 
trata aki di e ex-parlamentario di 
partido, P.V.V., Jos van Hal Schef¬ 
fer, ta e persona haya morto den 
mondi na Utrecht, Hulanda. 

Mesora a mobilisa entre otro 
Ministerio Publico y otro instan- 
cianan concerni, cu lo mester bai 
hasi nan respectivo investigacion 
di kiko lo a conduci na morto di e 
ex-parlamentario aki, Joas van Hal 
Scheffer y di kiko ela fayece y con 
bin ela termina den mondi na Utre¬ 
cht, Hulanda. 


Segun informacionan obteni for 
di Hulanda, ta indica cu e casa di 
Jos van Hal Scheffer, Monique van 
Hal Scheffer di 52 aha di edad, re- 
sientemente a ser invulcra como 
sospechoso den un caso di fraude 
miyonario na Hulanda. Monique 
van Hal Scheffer ta abogado di 
profesion. 

Investigacionnan preliminar, lo 
mester bai determina di kiko e per¬ 
sona aki a muri y mas ainda solu- 
cion e misterio di con, Jos van Hal 
Scheffer su curpa a bin termina 
den mondi na Utrecht, Hulanda 
den un forma masha peculiar y 
misterioso. 

Cuerpo Policial na Utrecht, no 


por a duna ningun inmformacion 
respecto si su morto tin algo di 
haber cu e sospecha di cu su casa, 


Monique van Hal Scheffer, ta ser 
sospecha di fraude miyonario, tin 
algo di haber cu su morto. 

STA ta vocero pa 
200 taxista cu ta 
busca derecho 


Mas di 200 taxista cu ta forma e 
grupo mayoritario di tur taxistanan 
aki na Aruba, a pidi sindicato, STA, 
pa intermedia pa nan serca Minis- 
tro, Otmar Oduber, den e situacion 
inhusto, na unda companianan, 
manera APA NV y awor AAA, ta 
cobra nan pa subi tereno y busca 
turista. E cuestion aki tin e mundo 
di taxistanan dividi, ya cu un grupo 
masha chikito mes a bai di acu- 
erdo cu Ministro di Turismo, Otmar 
oduber pa esaki sosode, lagando 
afor e mayoria di e taxistanan riba 
nos isla cu ta depende di nan pan 
y ta depende di nos turismo. 

Sindicato, STA, a reuni cu e 200 
taxistanan aki na sede di SIMAR, 
pa scucha nan preocupacionnan 
y nan punto di bista di e inhusticia 
cu ta pasando na e momentonan 
aki,na unda e minoria di e taxistan¬ 
an kier impone riba e mayoria. 


Nos tin entendi cu un carta a bai 
caba pa e mandatario di turismo, 
Otmar Oduber, na unda cu ta urgi 
su persona, pa un reunion cu e 
mandatario pa sinta na mesa y pa 
decifra henter e situacion cu ta ma¬ 
sha bruha mes. 

E sindicato STA, por medio di 
su lider sindical, Diego de Cuba, ta 
spera cu e mandatario di Turismo, 
Otmar Oduber, lo por duna nan 
oido den e 24 oranan cu ta bini aki, 
pa di e forma ey pone tur carta riba 
mesa y pa sa kiko y con por bai na 
soluciona e situacion di conflicto 
aki entre e minoria y e mayoria di 
nos taxistanan cu ta atende cu nos 
turistanan riba un base diario. 

Loke e taxistanan aki ta preocu- 
pa, cu bo no lo haya cu otro com¬ 
panianan of hasta hotelnan tambe 
lo bai pidi placa pa cada turista cu 
e taxistanan lo mester busca riba 



nan tereno priva. 


Colegio Arubano 
a ricibi mas di 20.000 buki 


Resientemente, directiva di 
Colegio Arubano a haya un car- 
gamento di mas di 20.000 buki 
pa e aha escolar nobo cu lo inicia 
na augustus, proximo pa e studi- 
antenan cu lo bai atende e aha 
escolar nobo aki. 

Plaza Bookshop ta e libreria 
encarga pa suministra y entrega 
e bukinan aki na Colegio Aruba¬ 
no. 

Coordinador di e fondo pa 
bukinan,Wendy Kock y e gerente 
di Plaza Bookstore, Reinier van 


Sisseren tabata presente pa e 
ocasion special aki na e entrega 
di e bukinan na Colegio Arubano. 

Loke si a resalta, ta e hecho cu 
e entrega di tur e 20.000 bukinan 
aki a keda entrega na tempo, cual 
no ta usual pa pasa y cu hopi bi- 
aha den pasado, e studiantenan 
di Colegio Arubano ta keda si- 
mannan largo na momenta cu 
scol inicia sin suficiente buki pa e 
studiantenan. E biaha aki si esaki 
no ta e caso. 

Efundacion di buki ta paga tur 


e gastonan y despues e alum- 
nonan na momenta cu inicia scol 
lo mester aporta, 300 florin Aru¬ 
bano cada uno. 

Mester enfatisa cu diferente 
studiantenan cu ya caba ta cu 
vacacion, tog a bin yuda den ubi- 
cacion di e bukinan aki. Tur cos 
mester ta cla pa 25 di juli proxi¬ 
mo, pa por inicia cu suministra- 
cion di e bukinan na e alumnon- 
an di e proximo aha escolar na 
Colegio Arubano. Riba e dia aki 
lo por cuminsa busca e buki nan 
na Colegio Arubano na Playa y 


pa Colegio Arubano, San Nico¬ 
las, esaki lo tuma lugar riba dia- 
bierna, 10 di augustus. 

Tur cos ta indica cu e aha es¬ 
colar nobo aki lo ta uno na unda 
e studiantenan lo tin tur nan buki¬ 
nan na tempo pa inicia nan re- 
sponsabilidad pa stadia cu gana, 
despues cu desde awe nan tin 
seis siman pa pasa un bon vaca¬ 
cion, sea aki mes of den exterior. 

Na tur cu a aproba, pabien y 
na esnan cu no a aproba, pre¬ 
para mihor pa otro aha escolar 
nobo. 

ATV cla pa transmiti 
Weganan Olimpico 2012 


Cada 4 ana, pa 17 dia 
glorioso un evento cu 26 
deporte y 39 disciplina 
ta transforma nos...ta uni 
henter mundo, pa com- 
partL.un sono...un sono 
cu ta mustra nos, cu nos 
ta capaz di logra loke ta 
parce imposibel. Cu masha 
orguyo, ATV Canal 15 ta 


anuncia cobertura di wega¬ 
nan Olimpico cu e ana aki 
ta tumando luga na Lon¬ 
don, Inglatera y transmiti 
pa NBV yATV na Aruba. 

Cuater ana a pasa 
despues cu ATV a transmiti 
e tremendo weganan olim¬ 
pico na Beijing. E siguiente 
etapa ta yegando y e team 


di ATV ta cla hunto cu ex- 
pertonan local riba cada 
disciplina lo uni pa presen- 
ta Olimpiada 2012. Atletan- 
an cu ta participa lo ta cen¬ 
tra di atraccion ora e di 30 
Olimpiada ta yega London. 
Un presion pa e capital di 
Inglatera, e prome ciudad 
cu ta anfitrion 3 biaha pa 


Olimpiada. 

Expertonan na London 
a traha incansablemente 
riba tur aspecto y e venue 
nan incomparabel...for di 
futbol na “wembley Stadi¬ 
um”, beach volleyball na e 
“horse guards parade”, tri¬ 
athlon den e “ historic high 
park” pa e Olympic tennis 
den e “All England club” e 
cas legendario di Wimble¬ 
don. 

Hunto cu tradicionnan 
di e pais, e disciplina nan 
lo revitalisa e parti oost 
di London unda e edificio 
principal, e stadion olimpi¬ 
co nobo ta construi. Cas di 
track and field, y e tan spe- 
ra ceremonia di apertura. 
Pero despues cu cende e 
flambeu olimpico, e enfoke 
probablemente lo ta me- 


sora riba e piscina unda re- 
cordnan historico por tuma 
luga den Olimpiada 2012. E 
centra acuatico na e Olym¬ 
pic park. Un edificio com- 
pletamente nobo pa brasa 
historia di natacion. 

E atletanan mas grandi 
di mundo lo topa y competi 
schouder cu schouder na e 
ciudad olimpico cu lo habri 
brasa pa ricibi nan dia 27 
di juli proximo ora cu had 
e ceremonia di apertura pa 
e di 30 Olimpiada pa 8or di 
anochi, ora local. ATV Ca¬ 
nal 15 ta cla pa trace un 
otro cobertura grandi pa 
nos isla. Riba e foto adhun- 
to por aprecia momento cu 
Patrick Paskel di ATV ta re¬ 
gala Cadochi Kock di ATV 
Sports, un pechi di NBC 
pa cu e weganan olimpico 
2012 . 


Durante CAReKINE Business Summit 


Aruba Investment Agency a reuni cu varios inversionista 


Riba diabierna 22 di 
juni, EPD Management 
Consultancy a organisa 
pa prome biaha e CARe¬ 
KINE Business Summit na 
e oficina principal di ABN- 
AMRO na Amsterdam. E 
evento aki tawatin como 
focus con e paisnan den 
reino Hulandes porfacilita 
inversionista den e expan¬ 
sion di nan actividadnan 
economico den e region di 
Caribe y Latino America. 


Entre a varios presenta- 
dornan durante e dia aki, 
tawata presente Minister 
Plenipotenciario di Aruba 
y di St. Maarten, Mr. Ed¬ 
win Abath y Mr. Voges. E 
delegacion di Aruba tawa¬ 
ta consisti di represent- 
antenan di Aruba Huis y 
Aruba Investment Ageny 
(Arina). Den e presen- 
tacion di Aruba, Minister 
Plenipotenciario Abath 



a enfoca riba e vision di 
Aruba pa funciona como 
e ‘Green Gateway’ den e 
region di Caribe y Latino 
America y e beneficionan 
cu Aruba ta ofrece den e 
funcion aki, specialmente 
riba e tereno di Green 
Energy y Technology. E 
publico presente a ricibi e 


presentacion di Aruba cu 
hopi entusiasmo y elogio. 

Arina a reuni cu un can- 
tidad relativamente grandi 
di compania. Tawatin un 
interes grandi mei mei 
di tur compania pa di un 
manera of otro conduci 
actividad economico na 


of via Aruba. E calidad di 
compania cu tawata pre¬ 
sente durante e evento 
aki, tawata di un standard 
hopi halto y seguramente 
varios di e reunionnan en¬ 
tre e companianan y Arina 
lo resulta den proyectonan 
concreto cu lo tuma luga 
na Aruba pronto. 

Parlamentario mr. Xiomara Ruiz-Maduro (Fraccion MEP): 


Ainda no tin claridad riba e solucion pa e fondo di APFA 



For di ana pasa a bira 
conoci cu e fondo di pen- 
sioen di trahado publico 
APFAta den problema. Na 
comienso di 2012, APFA a 
indica cu e fondo no ta pas- 
ando den su miho momen¬ 
ta y cu na februari 2012 e 
fondo tabata conta cu un 
cobertura di solamente 
69,9%. APFA a splica nos 
cu e falta di cobertura aki a 
wordo ocasiona pa e cam- 
bio den e forma cu ta calcu- 
la e pensioen, e crisisnan 
financiero di 2008 y 2011 y 
e hecho cu pensionadonan 
ta biba mas largo. APFA a 
splica cu nan a traha un 
plan di recuperacion pa e 
fondo y cu pa fin di april 
2012 ora nan caba di ne- 
gocia cu Gobierno, Pueblo 
lo haya sa con tin pensa di 
drecha e cobertura di e fon¬ 
do. Pero awe nos ta na juli 
2012 y ainda no tin claridad 
riba e solucion pa e fondo 
di APFA. 

E falta di claridad aki ta 
pone cu e trahado publico 
ta sinti incomodo dia pa 
dia pasobra ainda e no sa 
kico lo pasa cu e placa cu 
tur luna ta ser kita for di dje 
pa pensioen. Sindicatonan 


tambe a cuminsa had nan 
trabou di cuestiona e situa- 
cion aki y busca claridad 
pa e miembronan cu nan 
ta representa, pero nan 
tambe ta wordo manda 
“van het kastje naar de 
muur,” como cu e informa- 
cion cu APFA ta duna nan, 
no ta cuadra cu e informa- 
cion cu Gobierno ta sumin- 
istra nan. 

Nos mes a manda 
puntra nos Minister di Fi- 
nanzas ya for di 29 di de- 
cember 2011 pa duna un 
claridad riba e situacion di 
e fondo di APFA, pero te 
dia di awe e mandatario 
no tabata tin e decencia 
di contesta e preguntanan 
aki. E mandatario di Fi- 
nanzas enves di asumi su 
responsabilidad, ta scoge 
pa mal informa e Pueblo 
bisando cu e falta di cobe¬ 
rtura den e fondo di APFA 
ta algo cu e a hereda di e 
Gobierno anterior. Locual 
cu nos Minister di Finanzas 
no ta bisa ta cu e fondo di 
APFA ta wordo debilita pa¬ 
sobra Gabinete Eman no 
ta cumpliendo cabalmente 
cu su pagonan na e fondo 
pa locual ta trata e duur- 


tetoeslag. Fuera di esaki 
Gabinete Eman ta manca e 
fondo di APFA tambe door 
di keda sin paga e diferen- 
cia den prima pa 2010 cu 
a habri un buraco di 52,3 
miyon florin den e fondo. E 
informacion aki nos tur por 
lese bek den Banco Cen¬ 
tral den su Quarterly Bu- 
letin di 23 december 2011. 
Pero como cu awor APFA 
ta cay bou di supervision di 
Banco Central, nos no por 
haya informacion mas pa 
indica nos ta con grandi e 
buraco aki a bira na 2012. 


Pa fin di april 2012, APFA 
a keda di duna mas clari¬ 
dad con lo cubri e deficit di 
e fondo di pensioen pa asi- 
na e pensioen di e trahado 
publico wordo salvaguar- 
dia. Pero awor dos luna a 
pasa caba y e unico infor¬ 
macion cu nos ta haya ta, 
cu ainda nan ta negocian- 
do cu Gobierno y cu tur re¬ 
union ta bayendo den bon 
ambiente. Mientrastanto 
ta ser bisa cu e deficit di e 
fondo a yega 800 miyon y 
cu APFA lo kier absorba un 


parti pa Gobierno, locual 
na su turno lo significa cu e 
pensionado lo wordo corta 
den su derecho di pensio¬ 
en y lo ricibi menos placa 
pa luna den su man. kico 
tin di berdad den esaki ta 
solamente APFA por sali 
splica Pueblo, pasobra nos 
Minister di Finanzas ta bio 
core pa su responsabilidad 
buscando moda pa saca 
su curpa afo, enves di para 
den su sapato y splica e 
trahado publico kico ta 
e solucion pa e fondo di 
APFA. 


E di 55 examen di trafico na scolnan un exito 


E aha aki a tuma lugar 
e di 55 edicion di examen 
di trafico pa e vijfde klas- 
nan ron di nos isla. Mester 
bisa cu e scorenan tabata 
hopi halto y un total di 
97.3 porciento a pasa nan 
examen di trafico cu exito. 


Mester apunta cu 58 
alumno a pasa e examen 
aki cu un diez y cu esaki 
ta di admira cu nos ho- 
bennan ta bon na altura 
di e borchi y reglanan di 
trafico riba nos isla. 


E muchanan aki, re- 
cientemente, a haya e 
oportunidad pa ricibi 
nan diploma durante un 
agasajo den Renaissance 
Convention Center En 
total 3o scol a tuma par- 


ticipacion na e examne di 
trafico aki. 

E scol basico cu mas 
a sobresali den e examen 
di trafico aki cu a pasa, “ 
Cum Laude”, ta Washing¬ 
ton, na Noord y e otronan 


tambe cu a sobresali ta 
entre otro, Colegio Sa- 
grado Curason, Colegio 
Santa Theresita y Mon 
Plaisier College, cu tam¬ 
be ta tin studiantenan cu 
a sobresali den e examen 
di trafico aki. 

WIMBLEDON, England 
-- Serena Williams had an 
ace up her sleeve on Cen¬ 
tre Court, and she used it 
a Wimbledon-record 24 
times. 

The 13-time Grand Slam 
champion reached her 
seventh Wimbledon final 
on Thursday, smacking 24 
aces to beat Victoria Aza- 
renka 6-3, 7-6 (6) in the 
semifinals. The final point 
of the match was, fittingly, 
the record-breaking ace. 

"I've been working so 
hard, and I really, I really 
wanted it," said Williams, 
a four-time Wimbledon 
champion who lost in the 
first round of the French 
Open. "I got a little tight in 
the second set. I couldn't 


relax. I was like, looking 
too far in the future and she 
came back. But I'm glad I 
was able to get through." 

The previous Wimbledon 
record of 23 aces was also 
set by Williams in a three- 
set victory over Zheng Jie 
in the third round. 

Williams controlled the 
play against Azarenka in 
the first set with her ser¬ 
vice game, winning 20 of 
the 24 points she started. 
She then went up an early 
break in the second set, 
but Azarenka responded to 
make it 3-3. 

They held the rest of the 
way, and Williams picked 
up her final three aces in 
the tiebreaker. 

Williams will face Ag¬ 


nieszka Radwanska in 
Saturday's final. The third- 
seeded Pole beatAn- 
gelique Kerber 6-3, 6-4 in 
the other semifinal. 

In the men's semifinals 
Friday, defending cham¬ 
pion Novak Djokovic will 
face six-time winner Roger 
Federer, while Andy Mur¬ 
ray will take on Jo-Wilfried 
Tsonga. 

For Radwanska, it was 
a steady hand -- or steady 
backhands and forehands 
actually -- that put her into 
her first Wimbledon final. 

She won five straight 
games to take the first set, 
and held on after taking an 
early lead in the second. 

"This is a dream from 
when I was kid," the 


23-year-old Radwanska 
said. "I'm playing tennis 
almost 18 years, and of 
course everybody's dream 
is to play the final of a 
Grand Slam." 

Radwanska is the first 
Polish woman to reach 
a major final since 1939, 
when Jadwiga Jedrzejows- 
ka lost in the French Cham¬ 
pionships. Playing on Cen¬ 
tre Court, both Radwanska 
and Kerber started well but 
soon started to show their 
nerves. Each held at love 
in their opening service 
games, but Kerber broke 
for a 2-1 lead when Rad- 
wanska's backhand drop 
shot went wide. 

It was one of only six un¬ 
forced errors for Radwan¬ 


ska. 

"We both were a bit ner¬ 
vous in the beginning," 
Radwanska said. "Of 
course this is the semifi¬ 
nals, so you really want to 
try your best, but some¬ 
times too much, and your 
hands a little bit shaking. 

"After a couple of games, 

I just relaxed a little bit. I 
was really focusing on ev¬ 
ery point." 

The second set was 
more even, but Radwanska 
took a 3-2 lead by making it 
3 for 3 on break points and 
then held the rest of the 
way. 

Kerber finished with 26 
winners, six more than 
Radwanska, but had 14 
unforced errors. 

Miguel Cabrera homers twice as Justin Verlander baffles Twins 



DETROIT - The Tigers' 
All-Star trio led took care of 
the Twins. 

Justin Verlander pitched 
a four-hitter, Miguel Ca¬ 
brera homered twice and 
Prince Fielder hit a two-run 
double as the Tigers ended 
Minnesota's five-game win¬ 
ning streak with a 5-1 vic¬ 
tory Wednesday night. 

Verlander (9-5) made his 
case for starting in the All- 
Star game, pitching his fifth 
complete game. 

"I watch what is going on 
with our team, and I knew 
our bullpen was beat up," 
he said. "I knew I needed 
to give us at least seven or 
eight innings." 

He struck out seven on 
the seventh anniversary 
of his major-league debut, 
and took another step to¬ 
ward earning the starting 
spot in the All-Star game. 

"It would be fantastic, 
but I know there are some 
other guys out there hav¬ 
ing exceptional years," he 
said. "I'd like to have that 
on my resume, but you 
aren't owed anything in this 
game. I'm not the only guy 
having a good season." 

Normally, a game start¬ 


ing at 9:31 p.m. due to rain 
would be a concern for a 
starting pitcher, but Ver¬ 
lander was thrilled. The 
temperature at the sched¬ 
uled starting time was 101 
degrees, but it fell to 78 af¬ 
ter a severe thunderstorm 
rolled through. 

"I can't imagine what it 
would have been like pitch¬ 
ing tonight when it was 100 
degrees," he said. "It was 
only in the 70s and I was 
sweating like crazy with the 
humidity." 

Cabrera was the night's 
other star. He went 3-for-3 
with 10 total bases, drove 
in three runs, scored three 
times and was intentionally 
walked in his other plate 
appearance. 

"We talk about the two 
guys that you don't let 
beat you, but Fielder drove 
in two runs and Cabrera 
drove in three," Twins man¬ 
ager Ron Gardenhire said. 
"I think Cabrera saw two 
fastballs all day, and one 
went over the center-field 
fence and the other went 
over the right-field fence. 
That's not smart pitching." 

Twins starter Brian Duen- 
sing (1-5) pitched well into 



the fifth, but left the game 
after being hit on the left 
ankle by Alex Avila's sharp 
grounder. Duensing sus¬ 
tained a bruised left ankle, 
but X-rays were negative. 

"It's a shame, because 
he was throwing the ball re¬ 
ally well," Gardenhire said. 
"Luckily, nothing is broken, 
so we'll just take it day by 
day. Luckily, he's got some 
extra rest because of the 
break, and he's probably 
going to need it." 

The Tigers took a 2-0 
lead in the first when Prince 


Fielder's one-out double 
scored Ryan Raburn and 
Cabrera. Detroit, though, 
wasted scoring chances in 
the third and fifth innings 
by hitting into inning-ending 
double plays. 

Meanwhile, the Twins 
didn't get a baserunner un¬ 
til Denard Span's single to 
lead off the fourth. Chris 
Parmalee got Minnesota 
on the board with a homer 
off Verlander in the fifth, 
but Cabrera answered with 
a 429-foot shot into the 
shrubs above the center- 


field fence. 

"It's hard to get one out 
to center field here, be¬ 
cause it is so big," he said. 
"When you see one go into 
those bushes, you are like 
'Thank God." 

Cabrera added a two- 
run homer in the seventh 
off Cole De Vries, who was 
pressed into service as a 
reliever even though he 
was scheduled to start on 
Saturday in Texas. Gar¬ 
denhire said after the game 
that he will now start Sun¬ 
day. 

Yu Darvish to skip next start 


CHICAGO -- Yu Darvish will not 
make his final scheduled start of 
the first half as the Texas Rangers 
attempt to get him some extra rest 
in his first season in the majors. 

Both the team and Darvish said 
Wednesday there is nothing physi¬ 
cally wrong with the 25-year-old 
right-hander. 

Darvish was scheduled to start 
Friday, but rookie Martin Perez 
will take his place at home against 


the Minnesota Twins. Left-hander 
Derek Holland will come off the 
disabled list and start Saturday, 
Rangers manager Ron Washing¬ 
ton said. Roy Oswalt, who has 
been hit hard in his last two starts, 
takes his turn Sunday in the last 
game before the All-Star break. 

Washington said Darvish will be 
eligible to pitch in next week's All- 
Star Game in Kansas City if he is 
selected in the final round of fan 

voting. 

Darvish, a five-time All-Star in 
Japan, signed a six-year contract 
worth $56 million with Texas in the 
offseason. In 16 starts this season, 
he is 10-5 with a 3.59 ERA. 

Holland was 5-4 with a 5.10 ERA 
this season before going on the 
disabled list last month because of 
a stomach ailment and weakness 
in his throwing shoulder. 

Holland gave up five runs and 
eight hits in six innings Monday in 


his second rehab start for Triple-A 
Round Rock, but the outing was 
clean until a five-run sixth inning 
that included three home runs. 
He allowed one run on three hits 
in three innings in his first start for 
Round Rock.Holland's return will 
leave two Rangers starters - Nef- 
tali Feliz (elbow sprain) and Colby 
Lewis (forearm tendinitis) -- and 
one replacement starter -- Alexi 
Ogando (groin strain) -- on the dis¬ 
abled list. 

Ploeg 5 ku spot kontrol i detenshon 


WILLEMSTAD. Ploeg 5 
a subi kaya ayera i tabatin 
varios kontrol rond di nan 
rayon. Dos kaso ku a hala 
atenshon ayera tabata na 
Marchena ora ku primera- 
mente DST a para un outo- 
mobilista ku tabata kore 
strano. Personal di Ploeg 5 
a tuma e kaso over i a bin 
nota ku un dama shofur ta¬ 
bata kore ku un kabayero 
den outo sin Rijbeweis. 
Ora a puntra dama dikon 
e no tin rijbewijs pero e 
kabayero si anto tog e no 
a laga e kabayero kore 
outo, su kontesta tabata ku 
e kabayero tabata kore e 


outo pero dor ke tabata asi- 
na fuma ela keda sin mas 
opshon di bise sinta den 
banda pa e kore e outo. 
Polisnan a duna tur dos but 
i a pidi kran hiba e outo pa 
baha na nan kas pasobra 
e belasting kaart a kaduka. 
E di dos kaso tabata mas 
anochi den Moontjeweg 
kaminda a konfiska saku di 
mariwana i a detene un tipo 
pa e kaso aki. Un tipo den 
su uniform di trabou na ho¬ 
tel no a perde pa gana i ela 
disidi di usa droga na luga 
di bai kita su pana. Ploeg 
5 ta sigi ku nan moveshon 
den kaya tur e dianan aki. 

Ladronisia 


WILLEMSTAD. Ayera 
den Nijmegenstraat den 
Marie Pompoen outori- 
datnan polisial di Punda a 
bai pa atende un kaso di 
ladronisia ku a tuma luga 
kaminda ladronnan aparte 
di a bai ku basta kos, a bai 


laga yen di artikulo ku no 
ta dje kas atras. Mesora a 
hasi investigashon rondo di 
esaki pa asina wak presis 
ta ken ta kulpabel di e la¬ 
dronisia aki. Investigashon 
ta sigi ora ku TOD sigi ke 
investigashon. 




Akisidente di 
outo di polis 

WILLEMSTAD. No op- sende pero sin alarma. A 


stante ku por a kuminsa 
tuma nota ku polis ta bai 
hana un par di outo nobo, 
ayera na Jandoret tabatin 
un aksidente inesesario 
entre un outo di polis i un 
outo di famia. Tur kos a 
kuminsa ora ku polisnan 
tabata den persekushon 
di un outo i dado mo- 
mentu tabatin nan lus 


subi kaya net ora un outo 
famia tabata aserkado. 

Dor di paniko e shofur 
no por a hala afo i a bai dal 
e outo di polis. Alomenos 
e sla no tabata di grave- 
dat i e patruya por a sigi 
funshona normal despues 
ku CRS a kaba di hasi nan 
investigashon nan. 

Paris a brasa obranan di Mo Mohamed cu admiracion y carino 



Asina leu cu nos por a 
averigua, pa prome biaha 
den historia un artista local 
a wordo invita pa tene un 
solo exposicion na Fran- 
cia. Paris, un ciudad cos¬ 
mopolitan, cu hopi lasonan 
historico cu Caribe, ta con- 
ta awor cu presencia di un 
artista “multi disciplinary” 
manera ta e conocido Mo 
Mohamed di Aruba. 

Mo hunto cu su dos 
yiu homber nan Tackay y 
Moshusho ta conoci pa nan 
musica cu diferente tipo di 
drum. Tackay ta conoci pa 
su obranan teatral cu el a 
skirbi, dirigi of actua aden. 
Mo pa ananan largo ta 
duna un grupo grandi di 
hoben di San Nicolas les 


den pintamento. Mo tambe 
ta e persona cu a inicia cu 
e grupo hoben di poeta, 
Young Poets Society Aru¬ 
ba. 

Despues cu e profesor 
di universidad di Paris, 
Sorbonne, a biaha den 
Caribe,y a had su doctor- 
ado riba arte contempora- 
neo den Caribe, Dr. Marie 
Therese Hernandez Rich¬ 
ard a scoge Mo Mohamed 
pa tene un solo exposicion 
na Paris. 

E apertura a tuma luga 
den un Galeria den presen¬ 
cia di un gran cantidad di 
invitado. 

Henter e galeria tabata 
conta cu obranan di Mo ex- 
clusivamente, tambe mas¬ 



cara cu Mo a crea uzando 
material cu Mo ta haya den 
naturaleza y ta converti 
nan den obranan increible- 
mente impresionante. Su 
obranan a cay masha na 
agrado na Paris. Tackay a 
presenta cu un acto, cual a 
wordo yama “Spirit of Mo”. 

Alice van Romondt a 
representa Minister Mi¬ 
chelle Hooyboer-Winklaar 
y a expresa gratitud pa a 
ofrece un artista Arubiano 
e oportunidad grandi, vali- 
oso y historico aki. “No tin 
nada mas “rewarding” pa 
un artista activo cu wordo 


invita pa un experto renom- 
bra pa tene un solo exposi¬ 
cion. E oportunidad aki nos 
ta mira como coronacion 
di Mo su dedicacion y tra- 
bou duro pa 40 aha. Awe 
ta un dia special, no paso 
ta e comienso di verano na 
Europa, sino ta comienso 
di un relacion di coopera- 
cion riba tereno di arte en- 
tre Paris y Aruba. Ta spera 
cu e cooperacion sigui pa 
hopi aha mas. Y cu locual 
a sembra awe aki duna un 
cosecha abundante pa Mo 
Mohamed y pa desaroyo di 
arte en general na Aruba”, 
asina e consehera princi¬ 


pal di Ministerio di Cultura 
a expresa. 

Pronto lo sali un cata- 
logo di Mo Mohamed cual 
ta wordo imprimi na univer¬ 
sidad di Paris mes. Riba e 
diferente fotonan por apre- 
cia algo di e evento special 
aki cual ta marca un otro 
logro pa e artista special 
di Aruba, Mo Mohamed. 
Minister Michele Hooy¬ 
boer-Winklaar ta yama 
Mo Mohamed pabien cu e 
solo exposicion aki y ta or- 
guyoso cu Mo Mohamed a 
hiba e nomber di Aruba te 
Paris den un forma asina 
creativo y profesional. 


Corda pa sigura ora 
ta bai den Exterior 


Awe varios cien hende- 
nan local, lo inicia nan va¬ 
cation, hunto cu nan famia 
den exterior y manera nos 
a bin ta bisa caba, cu mes- 
ter corda lo mas esencial 
ora di biaha pa exterior, ta 
di tin un seguro cu ta cu- 
bri practicamente tur cos, 
entre malesa, accidente 
y perdidanan di bo perte- 
nencia y documentonan. 

Hopi di nos cu ta ini¬ 
cia nan vacacion entre 
awe padilanti, ya lo mes- 
ter a hasi esakinan caba, 
pa sigura nan mes y nan 
famia den exterior. Si es- 
aki no ta ecaso, anto lo 


mester atene na e con- 
secuencianan cu esaki lo 
trece cunele. Ya den pas- 
ado esaki a yega di sos- 
ode, na unda nos localnan 
ta bai den exterior pa va¬ 
cacion of negoshi y ta bira 
malo of ta haya accidente 
of ta perde nan documen¬ 
tonan y no por hasi net 
nada y mester depende di 
famia pa saca nan for di e 
situation penosonan aki, 
anto den exterior, leu foi 
cas. No laga esaki pasabo 
y hasi bo tramitenan ainda 
si bo ta na tempo, prome 
cu inicia bo viahe pa exte¬ 
rior. 

...gana un vacacion den Renaissance Ocean Suits... 


LG Smith’s Steak and Chop House cu campana 
‘Vacation just a bite away’ pa tur cliente local 



Den e temporada di va¬ 
cacion aki LG Smith Steak 
and Chop House Restau¬ 
rant situa riba e di dos piso 


di Renaissance Mall ta 
malcria su clientenan local 
cu e tremendo campana 
‘Vacation just a bite away’. 


Con pa participa?: 

LG Smith’s Steak and 
Chop House restaurant su 


campana nobo ‘Vacation 
just a bite away’ ta brinda 
tur cliente y bishitante lo¬ 
cal oportunidad di gana 
un tremendo vacacion 
den Renaissance Ocean 
Suites. Participacion ta 
sumamente facil; manera e 
nomber di e campana mes 
ta bisa ‘bo vacacion ta sim- 
plemente un hap for di bo’. 

Cu cada cena na balor 
di AWG 25.00 of mas e 
cliente ta ricibi un coupon 
cu e mester yena y de- 
posita den e tombola situa 
den LG Smith’s. E premio 
grandi lo ta un estadia di 5 
anochi den Renaissance 
Ocean Suits incluyendo 4 
desayuno pa dia durante e 


vacacion di scol di den luna 
di October. Ta bon pa men- 
ciona cu por participa den 
e campana aki lo ta valido 
entre 2 di juli te 29 di Sep¬ 
tember. 

Had LG Smith’s Steak 
and Chop House bo scoge 
number uno ora ta trata di 
bon cuminda, awor tambe 
spaar coupon y amplia bo 
oportunidad di gana e pre¬ 
mio grandi di e campana 
‘Vacation just a bite away’. 
LG Smith’s Steak and Chop 
House restaurant ta invita 
bo pa bishita e website; 
www.lgsmiths.com y bira 
‘fan’ di LG Smith su pagina 
di Facebook. Pa had reser- 
vacion yama; 523-6195. 


Accidente pa falta di preferencia cu 
dos herido riba Driemasterstraat 


Diaranson den oranan 
di atardi na e crusada di 
Driemasterstraat y Santa 
Helenastraat un acciden¬ 
te a tuma luga pa falta 
di preferencia unda un 
Hyundai i 10 y un Toyota 
Yaris tabata envolvi di bi- 
aha a despacha Patruya 


di Trafico na e sitio. Na 
yegada di Polis a consta- 
ta cu tin dos persona leve 
herida entre un mama y 
yiu, a constata cu e hyun- 
dai i 10 bianco biniendo 
for di Driemasterstraat e 
turista masculino tras di 
stuur no sa cu e tabatin 


duna preferencia y a subi 
caminda topa cu e yaris 
cora biniendo for di Santa 
Helenastraat bayendo 
abou dal den su banda y 
manda e auto bay riba un 
palo di luz, ambulance a 
presenta y a hiba e heri- 
donan hospital. 




Multa a cay pa 
pasa luz cora riba 
un velocidad halto 


Diamars anochi duran¬ 
te cu Polis di Santa Cruz 
tabata para algun meter 
leu for di e luz di trafico di 
Drive Inn biniendo for di 
Santa Cruz a tuma nota 
di un auto cu a pasa e luz 
cora riba un velocidad 
bay ariba. 

Di biaha a core su tras 
cu zwaailight pa yega na 
e auto pasobra e chauf¬ 


feur di e Kia Optimar 
sigur tabata coriendo 
riba un velocidad di riba 
80 Km ya cu e no por a ni 
para pa e luz cora y no a 
kere cu Polis lo gare pero 
a faya barbaramente. 
Pabou di e brug di TeleA- 
ruba riba caminda princi¬ 
pal a pare y e chauffeur 
a haya su combo for di 
Polis. 

Ayera atardi pa banda di 5:00, 
e isla di Sint Maarten a ser sacudi 
pa un temblor cu a registra 5.5 riba 
e scala di richter. Henter e isla di 
Sint Maarten a sinti esaki, un sitio 
a sinti esaki mas fuerte cu e otro- 
nan, pero segun informe ta indica, 
cu no tabatin dano nan material te 
ainda cu por a keda registra ofi- 
cialmente, ni tampoco e temblor 
aki cu tabata uno basta fuerte no 
a registra ningun victima. 

E parti di e area norte di Cari- 
be a sinti e efectonan aki, mane- 
ra e islanan den sercania di Sint 
Maarten, pero te cu awe mainta no 
a registra victima ni danonan ma¬ 
terial di gran indole, cu lo por a ser 
causa pa e temblor fuerte aki. 

No ta usual cu ta registra tem- 
blornan di e gran escala aki den 
e areanan Caribensa aki, pero si 
ta un hecho cu expertonan ta di 
opinion cu e calor ta hunga un rol 
determinante den e asunto aki, cu 
tur e consecuencia cu esakinan lo 
por trece cunele. 


TIHTA ta e torneo mas importante di Caribe 

Minister Visser ta invita comunidad di Aruba pa disfruta 
di torneo di tennis internacional na Aruba Racquet Club 


Mas di 200 hoben entre 
e edadnan di 14 y 18 ana, 
representando 17 pais ta 
participando n’e di 26 Tor¬ 
neo Internacional Hubenil 
di Tennis Aruba, TIHTA. E 
torneo di Aruba ta conoci 
rond mundo y ta inclui riba 
e schedule di International 
Tennis Federation, ITF Ju¬ 
nior Circuit. 

TIHTA tin su ultimo wega- 
nan di tennis diabierna dia 
6 di juli y durante un bishita 
pa wak un wega diamars 
atardi, Minister di Salubri- 
dad y Deporte, dr. Richard 
Visser a observa cu e we- 
ganan ta di un calidad hopi 
halto y sigur merece mas 
atencion di publico. 

Minister Visser, como 
tambe referee internacio¬ 
nal Avertano Cruz di Mex¬ 
ico, ta invita tur amante di 


e deporte di tennis y esnan 
interesa den sera conoci cu 
e deporte aki pa pasa wak 
algun wega na Aruba Rac¬ 
quet Club. E weganan ta 
cuminsa pa 9’or di mainta 
y ta sigui tur dia te mas of 
menos 5’or pa 6’or di at¬ 
ardi. 

Minister Visser a men- 
ciona entre paisnan par¬ 
ticipate Japon y Korea y a 
enfatisa cu e torneo aki ta 
di un nivel hopi halto y uno 
sumamente importante pa 
nos region. 

Sr. Cruz a bisa cu entre 
e hungadonan tin un mu- 
cha muher cu ta rank entre 
e 100 mihornan di mundo 
den su categoria y tambe 
un mucha homber Vene- 
zolano cu ta hopi popular. 
El a anadi cu e ta un honor 
p’e bin traha na un torneo 


asina importante, un gran 
tradicion cu en realidad 
t’esun mas importante di 
Caribe. 

Minister Visser ta sub- 
raya cu e deporte di ten¬ 
nis no ta un deporte hopi 
caro manera hendenan ta 
pensa y ta di berdad un de¬ 
porte hopi emocionante y 
dibertido. 

E mandatario ta encu- 
rasha tur hende pa pasa 
un rato na Aruba Racquet 
Club, anima nos hunga¬ 
donan di Aruba y otro hun¬ 
gadonan di otro paisnan y 
cera conoci miho cu e de¬ 
porte di tennis. 

Tin hopi oportunidad den 
tennis y Aruba hasta tin un 
hungado hoben cu ta go- 
zando di un beca pa hunga 
tennis na un scol Mericano, 
Minister Visser a anadi. E 
costo di educacion p’e ho¬ 


ben aki ta wordo cubri pa 
su scol, tanten cu e repre- 
senta nan como miembro 
di e ekipo di tennis di scol. 


Tennis ta un deporte pa 
tur hende y ta un placer 
pa wak, goza y participa, e 
titular di deporte a enfatisa. 

Massiel Genser Reina 
Caribense pa luna Hi luli 


Bo ta cordialmente invita pa wak 
e coleccion nobo di Massiel Gens¬ 
er, Reina Caribense pa e luna di 
Juli 2012, na e tienda di Caribbean 
Queen, Palm Beach Village Mall. 

Nos artista di e luna a nace den 
e Republica Dominicano, pero el 
a lanta na Aruba, un isla cu e ta 
stima y encanta. Su raiznan Cari¬ 
bense colorido ta briya claramente 
door di su coleccion Tutti Frutti di 
renchi orea, renchi di dede, coyar, 
armband, banchi di cabei y mas, 
cualnan actualmente por ser mira 
na Caribbean Queen, na e Palm 
Beach Plaza Mall. 

Massiel Altagracia, carinosa- 
mente conoci como Massy, a 
wordo inspira pa un omo artistico, 
cuminsando pa explora su mesun 
regalonan creativo trempan den 
bida, experimentando cu diferente 
materialnan. E proceso di descu- 
brimento aki a yuda revela su artis¬ 


ta scondi. “Mi ta defini mi mes awe 
como un artesano cu a educa su 
mes, y un disenador di accesori- 
onan contemporaneo,” e ta splica. 

Massy su obranan unico ta con- 
ta cu un variedad di piesa unico, 
utilisando wayanan di diferente 
color como un punto di salida, 
combinando e material flexibel y 
movibel cu kralchi di glas y palo, 
simina natural y piedra di mineral. 
Cada piesa cu e ta traha ta refleha 
e sentimentonan di e artista y su 
inspiracion, e ta splica, den un mo¬ 
menta particular di creacion, asina 
ta, cada piesa tin un patronchi y 
palet unico, cual ta duna e ador- 
nonan un caracter singular y indi¬ 
vidual. 

E colecion actualmente por ser 
mira na e tienda di Caribbean 
Queen na Palm Beach Plaza Mall, 
y lo ta obtenibel pa cumpra duran¬ 
te e luna di Juli. 


I Colecion di Zomer 
na Tropic Cas 



Mary Perez & Esther Erasmus Perez, co-dononan di Tropic Cas, situa 
na Scholtlandstraat, ta orguyoso di nan tienda sumamente bunita, cual 
ta completamente yen cu linanan di muebles di alta calidad y un sele- 
cion grandi di accent y obra di arte. 

E tienda a wordo yena completamente cu mercancia, despues di dos 
luna sumamente exitoso, den cual Dia di Mama y Dia di Tata a motiva 
clientenan pa had compras pa regalonan pa nan sernan stima. 

E dos empresarionan tin un energia halto y ta raporta cu e prestigioso 
mercancia di Imax Worldwide Home lo ta obtenibel den e futuro sercano 
na Tropic Cas. 

